钦定古今图书集成/明伦汇编/氏族典/第190卷 > 萧贯
## 钦定古今图书集成/明伦汇编/氏族典/第190卷 > 萧贯

按《宋史萧贯传》：“贯字贯之，临江军新喻人。俊迈能文，
尚气概。举进士甲科，为大理评事，通判安、宿二州，迁
太子中允，直史馆。仁宗即位，进太常丞、同判礼院，历
吏部南曹、开封府推官，三司盐铁判官，为京东转运
使，徙江东，改知洪州，累迁尚书刑部员外郎。坐前使
江东不察所部吏受赇，降知饶州，迁兵部员外郎。召”
还，将试，知制诰，会营建献、懿二皇太后陵，未及试而
卒。贯临事敢为，不苟合于时。初感疾，梦绿衣中人召
至帝所，赋《禁中晓寒歌》，词语清丽，人以比唐李贺。